Latvijas Neatkarības partija

Latvijas Neatkarības partija jeb Latvijas Nacionālā neatkarības partija, līdz 1918. gada septembrim Latvju neatkarības apvienība, bija politiska partija Latvijā, ko izveidoja pēc Februāra revolūcijas.

Dibināta Rīgas sabiedrisko organizāciju pārstāvju sapulces laikā  ar mērķi propagandēt un aizstāvēt Latvijas neatkarības ideju. Partijas priekšsēdētājs bija inženieris Spricis Paegle, kas cieši sadarbojās ar ārstu Ādamu Butulu. Partija galvenokārt darbojās kā domubiedru klubs, kas apvienoja nelielu inteliģences pārstāvju grupu, kurā ietilpa Jāzeps Vītols, Kārlis Kundziņš, Francis Trasuns, Georgs Apinis.Ā.Šilde. Latvijas vēsture 1914-1940. Valsts tapšana un suverēnā valsts. Daugava, 1976. - 151. lpp.

Partija darbojās Latviešu pagaidu nacionālajā padomē, Demokrātiskajā blokā un Latvijas Tautas padomē.

Partija beidza pastāvēt 1919. gada augustā, kad tā pievienojās Latvju demokrātu savienībai.

 Atsauces 

Kategorija:Latvijas bijušās politiskās partijas